Document ID: /roh_data/filtered/swiss_laws_in_ROH.jsonl.gz/300

760.100

Lescha chantunala da pestga (LCP)

dals 26-11-2000 (versiun dals 01-01-2014)

acceptada dal pievel ils 26 da november 20001)

1. Champ d'applicaziun ed intent

Art.  1 Champ d'applicaziun 1 Questa lescha vala per tut las auas publicas e privatas.

2 Per   ils   stabiliments   per   l'allevament   da   peschs   e   per   las   auas   privatas   creadas artifizialmain, en las qualas peschs e giombers na pon betg arrivar sin via natirala, valan las disposiziuns dal dretg federal.

Intent

Art.  2 1 Questa lescha ha l'intent:

a)

da mantegnair, da meglierar u sche pussaivel da restabilir la varietad natirala da   las   spezias   e   l'effectiv   dals   peschs   e   dals   giombers   indigens   e   da   la macrofauna d'aua sco er lur spazis da viver;

da proteger spezias e razzas da peschs e da giombers periclitadas sco er lur spazis da viver;

da garantir l'utilisaziun duraivla dals effectivs da peschs.

b)

c)

Egualitad da las schlattainas

Art.  3 1 Las indicaziuns davart las persunas, davart las funcziuns e davart las professiuns en questa lescha sa refereschan ad omaduas schlattainas, uschenavant ch'i na resulta nagut auter or dal senn da questa lescha.

1) M dals 14 da december 1999, 413; PCG 1999/2000, 939 * tabellas da las modificaziuns a la fin dal relasch

1

760.100

2. Regal da pestga e dretg d'ir a pestgar

Regal da pestga

Art.  4 1 Il dretg d'exercitar la pestga en tut las auas dal chantun Grischun cumpeta, cun resalva dals dretgs spezials da pestga existents, al chantun.

2 Il chantun conceda il dretg d'ir a pestgar tenor il sistem da patenta.

Patenta da pestga

Art.  5 1 Il dretg d'exercitar la pestga vegn acquistà cun la retratga da la patenta da pestga.

2 Il dretg da retrair la patenta da pestga ha tgi che accumplescha l'onn da la retratga almain il 14avel onn da vegliadetgna.

3 Ils candidats per ina patenta da pestga pon vegnir obligads da cumprovar ch'els han las enconuschientschas necessarias davart la pestga. La regenza regla ils detagls en in'ordinaziun2).

4 La patenta da pestga è persunala e n'è betg transferibla. Ella autorisescha il titular da la patenta, d'ir a pestgar en l'entir chantun, cun resalva dals dretgs spezials da pestga existents.

5 La regenza relascha las disposiziuns necessarias davart la consegna, l'emissiun ed il purtar cun sai las patentas chantunalas da pestga3).

Dretg da pestgar sut surveglianza

Art.  6 1 Il dretg da pestgar sut surveglianza autorisescha maximalmain dus giuvenils fin 13 onns d'exercitar la pestga sut la surveglianza d'in titular da la patenta maioren che posseda l'attest davart las enconuschientschas da la materia. Decisiv per la limita da vegliadetgna da las persunas che pestgan sut surveglianza è l'onn chalendar. * 2 Cun   ir   a   pestgar   sut   surveglianza   dastgan   vegnir   duvradas   maximalmain   duas pertgas da pestgar il medem mument. * 3 Ils peschs pigliads ston vegnir inscrits en la statistica da pestga da la persuna da surveglianza e vegnan mess a quint ad in eventual contingent dal di. *

Motivs da refusaziun

Art.  7 1 La consegna da la patenta da pestga vegn refusada a persunas che:

a)

b)

c)

èn vegnidas exclusas dal dretg d'ir a pestgar;

sa chattan en l'execuziun d'in chasti u da mesiras staziunaras;

n'han betg pajà multas, custs, taxas e rembursaments da la valur duids ch'ellas han obtegnì pervia da violaziuns dal dretg da pestga commessas en il chantun.

2) DG 760.150 3) DG 760.180

2

760.100

Obligaziun da dar infurmaziuns

Art.  8 1 Ils candidats per ina patenta da pestga han da dar infurmaziuns confurm a la vardad als posts da consegna da la patenta davart las premissas per la retratga da la patenta e davart ils motivs da refusa.

Taxas per la patenta

patenta d'ina stagiun patenta d'in mais patenta d'in mez mais patenta d'ina emna patenta d'in di

Art.  9 1 L'import da las taxas per las patentas da pestga sa drizza tenor la durada da lur valaivladad;   per   las   persunas   cun   domicil   en   il   chantun   valan   las   suandantas tariffas: * a)

b)

c)

d)

e)

2 Las persunas senza domicil en il chantun ston pajar maximalmain la taxa tripla.

3 Las   taxas   da   patenta   per   giuvenils   fin   18   onns   importan   per   tut   ils   candidats maximalmain la mesadad da las tariffas tenor ils alineas 1 e 2 da questa disposiziun.

Decisiv per la limita da vegliadetgna è l'onn chalendar. * 4 Per exercitar il dretg da pestgar sut surveglianza na vegnan incassadas naginas taxas da patenta.

5 Las tariffas da taxa tenor ils alineas 2 e 3 da questa disposiziun vegnan fixadas da la regenza.

6 La regenza po adattar las taxas a la chareschia.

fr. 215.– fr. 161.– fr. 129.– fr. 86.– fr. 30.–

3. Protecziun ed utilisaziun dals peschs e dals giombers

Art.  10

Cultivaziun 1. princip

1 La   cultivaziun   da   las   auas   sto   vegnir   orientada   uschia   che   d'ina   vart   vegn mantegnida,   meglierada   e   sche   pussaivel   restabilida   la   varietad   natirala   da   las spezias   e   l'effectiv   dals   peschs   e   dals   giombers   indigens   e   da   l'autra   vart   vegn cuntanschida ina productivitad duraivla.

2. cumpetenza, basa, repopulaziun

Art.  11 1 La cultivaziun da las auas da regal è chaussa dal chantun.

2 La basa per la cultivaziun da las auas da peschs èn spezialmain lur registraziun, l'inventarisaziun dals effectivs da peschs, la statistica da pestga e la stimaziun da la productivitad da las auas da peschs. Sin fundament da quai vegnan fatgs ils plans per repopular las auas da peschs. * 3 Per repopular las auas da peschs procura il chantun per la pestga da peschs da frega e maina stabiliments per l'allevament da peschs.

3

760.100

Art.  12

Mantegniment da la varietad natirala da las spezias ed utilisaziun duraivla

1 Per mantegnair la varietad natirala da las spezias sco er per proteger e per utilisar duraivlamain ils peschs ed ils giombers relascha la regenza en spezial disposiziuns davart:

a)

b)

c)

d)

e)

f) *

las spezias che ston vegnir protegidas;

ils reviers da schanetg ed ils temps da schanetg;

las mesiras ed il dumber dals peschs ch'ins po pigliar;

ils utensils da pestgar ed ils utensils auxiliars e lur diever;

las metodas da pestgar e las estgas;

la   pestga,   l'utilisaziun   ed   il   tractament   da   peschs,   da   giombers   e   da   la macrofauna d'aua;

g) * … h) * … i) * … j) * … k)

l)

2 Ils titulars d'ina patenta da pestga pon vegnir obligads da manar ina statistica dals peschs pigliads.

la repopulaziun da las auas;

la procuraziun da la basa.

Art.  13 *

…

Art.  14

Execuziun da la pestga 1. entrar guatond en il letg dal flum *

1 Per   proteger   il   cuaditsch   da   peschs   e   la   gnivaziun   d'utschels   po   la   regenza   po restrenscher localmain e temporarmain il dretg d'entrar guatond en il letg dal flum per pestgar. * 2 … *

2. passadi a la riva *

Art.  15 1 Ils proprietaris da bains immobigliars ston tolerar il passadi a la riva dals titulars da la patenta, uschenavant che quai è necessari per exercitar la pestga. Per donns che resultan da quai stattan buns ils titulars da la patenta tenor las disposiziuns dal dretg civil.

2 Cun construir edifizis, stabiliments e saivs sco er cun relaschar scumonds d'access na   dastga   il   dretg   da   passadi   a   la   riva   betg   vegnir   difficultà   u   impussibilità inutilamain.

3 La regenza po relaschar scumonds da passadi a la riva permanents u temporars, sche quai è necessari per interess publics predominants.

4

760.100

3. Auas d'exercizi

Art.  15a * 1 Per intents da scolaziun po la regenza determinar auas per exercitar.

2 L'uffizi relascha las disposiziuns ch'èn necessarias per il manaschi da pestga.

Apparats electrics da pestgar

Art.  15b * 1 Il diever d'apparats electrics da pestgar basegna ina permissiun da l'uffizi.

2 La permissiun vegn concedida, sch'igl è avant maun in motiv suffizient per quai, sche l'utilisader da l'apparat posseda in attest da scolaziun e sch'ils apparats previs èn en in stadi tecnic irreproschabel.

4. Protecziun dals spazis da viver

Princip

Art.  16 1 Ils spazis da viver dals peschs, dals giombers e da la macrofauna d'aua ston vegnir mantegnids e sche pussaivel meglierads u restabilids.

2 La regenza po limitar u scumandar l'exercizi d'activitads da temp liber e da sport d'aua, sche la protecziun da questas auas, da las rivas, da la flora e da la fauna u sche auters interess publics impurtants pretendan quai.

Mesiras da promoziun

Art.  17 * 1 Il chantun sustegna mesiras per meglierar las cundiziuns da viver dals peschs e dals giombers sco er per promover la pestga. El po realisar sez talas mesiras u conceder contribuziuns per quai a terzas persunas.

Art.  18

Intervenziuns tecnicas 1. dretg decisiv

1 L'obligaziun   da   dumandar   ina   permissiun   per   intervenziuns   tecnicas   sco   er l'ordinaziun da mesiras per stabiliments novs e per stabiliments existents sa drizzan tenor il dretg federal.

2. permissiun tenor il dretg da pestga

Art.  19 1 La permissiun dal dretg da pestga per intervenziuns tecnicas vegn concedida da l'uffizi. * 2 Sch'in project pretenda ulteriuras permissiuns chantunalas, fixescha la regenza la procedura directiva e designescha l'autoritad directiva ch'è cumpetenta per conceder la   permissiun   dal   dretg   da   pestga.   Il   dretg   d'audienza   dals   posts   spezialisads chantunals resta garantì.

5

760.100

Art.  20 1 L'urden da mesiras per stabiliments existents dat la regenza.

3. mesiras per stabiliments existents

4. surveglianza ed execuziun d'uffizi

Art.  21 * 1 La surveglianza da la planisaziun e da l'execuziun da las mesiras ch'èn vegnidas ordinadas sin fundament da l'artitgel 19 e da l'artitgel 20 da questa lescha è chaussa da   l'uffizi.   Sche   las   mesiras   correspundentas   na   vegnan   betg   realisadas,   po   il departament ordinar l'execuziun d'uffizi sin donn e cust da la persuna obligada.

5. indemnisaziun

Art.  22 1 Sche la productivitad d'ina aua da peschs vegn reducida tras intervenziuns tecnicas, fixescha l'autoritad ch'è cumpetenta per dar la permissiun dal dretg da pestga ina indemnisaziun   per   la   perdita   da   la   pestga   u   ordinescha   mesiras   substitutivas equivalentas.

Art.  23 Responsabladad, custs per mesiras preventivas 1 La responsabladad per donns sa drizza tenor il dretg federal.

2 Il departament po adossar ils custs per mesiras preventivas che autoritads u terzas persunas prendan per constatar, defender u reparar ina influenza che smanatscha e donnegescha directamain ils animals da l'aua e lur spazis da viver a quellas persunas che daventassan responsablas, sch'il donn capitass.

5. Infurmaziun, scolaziun e perscrutaziun

Infurmaziun

Art.  24 1 Il departament procura per ina infurmaziun adequata da la publicitad sin il champ da la pestga.

Scolaziun

Art.  25 1 Il chantun promova la scolaziun e la furmaziun supplementara dals pestgaders. El po   surdar   questa   incumbensa   a   terzas   persunas   e   conceder   contribuziuns   per   la scolaziun e per la furmaziun supplementara dals pestgaders.

Perscrutaziun

Art.  26 1 Il chantun po pajar contribuziuns a projects da perscrutaziun, sch'ils projects èn en l'interess dal chantun.

6

760.100

6. Dretgs spezials da pestga

Art.  27 1 Ils dretgs spezials da pestga cumprovads vegnan mantegnids en lur possess actual.

Possess actual

Cultivaziun

Art.  28 * 1 Ils titulars da dretgs spezials da pestga ston dumandar da l'uffizi la permissiun per repopular las auas. * 2 En il rom da la permissiun po l'uffizi limitar u scumandar la repopulaziun da las auas, e quai per motivs da l'ecologia dals peschs. *

Polizia da pestga

Art.  29 1 L'exercizi dals dretgs spezials da pestga è suttamess a las disposiziuns davart la polizia da pestga da questa lescha.

2 La   regenza   po   relaschar   disposiziuns   davart   l'emissiun   ed   il   purtar   cun   sai   ils documents da pestga.

7. Cumpetenzas

Regenza

Art.  30 1 La regenza relascha las disposiziuns executivas4).

2 Ella è autorisada da relaschar las disposiziuns executivas necessarias tar cunvegnas internaziunalas davart la pestga e da far cunvegnas cun auters chantuns davart la pestga en auas interchantunalas.

Art.  31 1 Il departament ha la surveglianza generala da la pestga.

Departament

Uffizi

Art.  32 * 1 L'uffizi   è   il   post   chantunal   spezialisà   per   dumondas   da   pestga.   El   è   cunzunt cumpetent per ademplir incumbensas da tgira, d'economia da pestga e da polizia da pestga.

2 Per ademplir sias incumbensas sco er per intents da scolaziun e da perscrutaziun po l'uffizi permetter, realisar u ordinar pestgas spezialas.

4) DG 760.150

7

760.100

Organs da surveglianza

dals survegliaders chantunals da pestga;

dals organs chantunals da surveglianza da chatscha;

da la polizia chantunala;

da las guardias dal parc naziunal.

Art.  33 1 La surveglianza da pestga vegn pratitgada:

a) * dal manader da l'uffizi;

b)

c)

d)

e)

f) * … 2 Il manader da l'uffizi, ils survegliaders chantunals da pestga, ils organs chantunals da surveglianza da chatscha sco er las guardias dal parc naziunal èn organs da las autoritads da persecuziun penala. En il rom d'ina persecuziun penala han els ils medems dretgs e las medemas obligaziuns sco la polizia chantunala. * 3 La regenza regla las incumbensas e las cumpetenzas dals organs da surveglianza da pestga.

Cumissiun da pestga

Art.  34 1 La regenza elegia, mintgamai per la durada da 4 onns, ina cumissiun da pestga che sa cumpona da 5 fin 7 commembers. Il presidi è chaussa dal schef dal departament.

2 La cumissiun da pestga cusseglia la regenza ed il departament en tut las dumondas da pestga impurtantas.

3 La perioda d'uffizi dals commembers da la cumissiun importa maximalmain 12 onns.

8. Protecziun giuridica

Meds legals

Art.  35 1 … * 2 … * 3 Sche la permissiun dal dretg da pestga vegn concedida d'ina autoritad directiva tenor l'artitgel 19 alinea 2 da questa lescha, decida l'instanza da meds legals ch'è cumpetenta en il rom da questa procedura directiva er davart la permissiun dal dretg da pestga.

9. Disposiziuns penalas

Surpassaments dal dretg chantunal

Art.  36 1 Tgi che violescha sapientivamain u per negligientscha questa lescha u ils relaschs e las disposiziuns che sa basan sin quella vegn chastià cun ina multa da fin a 20 000 francs, sch'il surpassament na vegn betg gia chastià tenor dretg federal. L'emprova e la cumplicitad èn chastiablas.

8

760.100

2 Uschenavant ch'il dretg federal u che questa lescha na dispona betg autramain, sa drizza la procedura tenor il cudesch da procedura penala 5)  e tenor la  legislaziun introductiva chantunala6). *

Procedura da multas disciplinaras

Art.  36a * 1 Surpassaments pon vegnir chastiads en la procedura da multas disciplinaras tenor il dretg chantunal.

Consegna tralaschada da la statistica dals peschs pigliads

Art.  36b * 1 La consegna tralaschada u retardada da la carta da statistica u dal cudeschet da statistica vegn chastiada da l'uffizi en la procedura da multas disciplinaras tenor il dretg chantunal fin 200 francs.

Peschs pigliads illegalmain

Art.  37 1 Ils peschs pigliads illegalmain appartegnan al chantun.

2 Per ils peschs pigliads illegalmain che na pon betg pli vegnir utilisads, sto vegnir pajada ina indemnisaziun al chantun. Questa indemnisaziun vegn calculada tenor la valur commerziala da peschs vivs.

3 L'autoritad   penala   che   giuditgescha   la   preda   illegala   ha   a   medem   temp   er   da decider davart l'indemnisaziun. *

Retratga dal dretg d'ir a pestgar

Art.  38 1 La retratga dal dretg d'ir a pestgar sco chasti accessoric sa drizza tenor il dretg federal.

2 Sche la patenta da pestga vegn obtegnida cun rampigns, sto il derschader retrair il dretg d'ir a pestgar per almain 1 onn e per maximalmain 5 onns, e quai sco mesira administrativa.

10. Disposiziuns finalas

Art.  39 1 La lescha da pestga dal chantun Grischun dals 20 d'october 19687) vegn abolida.

Aboliziun dal dretg vertent

Disposiziuns transitoricas

Art.  40 1 Questa lescha vegn er applitgada per las proceduras penalas ed administrativas pendentas il mument da sia entrada en vigur, sche las disposiziuns correspundentas èn pli favuraivlas per las persunas pertutgadas.

5) CS 312.0 6) DG 350.100 7) vDG 1969, 54 e midadas tenor il register da la CUL

9

760.100

Art.  41 1 La regenza fixescha il termin da l'entrada en vigur da questa lescha.8)

Entrada en vigur

8) Art. 5 al. 2, art. 6 ed art. 9 al. 3 e 5 entran en vigur tenor CR dals 5 da december 2000 per il 1. da schaner 2001. Tut las ulteriuras disposiziuns entran en vigur per il 1. da schaner 2002.

10

Tabella da las modificaziuns - tenor conclus

Conclus 26-11-2000 30-11-2003 14-02-2006 31-08-2006 31-08-2006 16-06-2010 16-06-2010 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 05-11-2013

Entrada en vigur 01-01-2001 01-02-2004 01-01-2007 01-01-2007 01-01-2007 01-01-2011 01-01-2011 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014

Element relasch Art. 37 al. 3 Art. 28 Art. 35 al. 1 Art. 35 al. 2 Art. 36 al. 2 Art. 36a Art. 6 al. 1 Art. 6 al. 2 Art. 6 al. 3 Art. 9 al. 3 Art. 11 al. 2 Art. 12 al. 1, f)

Art. 12 al. 1, g)

Art. 12 al. 1, h)

Art. 12 al. 1, i)

Art. 12 al. 1, j)

Art. 13 Art. 14 Art. 14 al. 1 Art. 14 al. 2 Art. 15 Art. 15a Art. 15b Art. 17 Art. 19 al. 1 Art. 21 Art. 28 al. 1 Art. 28 al. 2 Art. 32 Art. 33 al. 1, a)

Art. 33 al. 1, f)

Art. 33 al. 2 Art. 36b Art. 9 al. 1

Modificaziun emprima versiun midada revisiun totala aboliziun aboliziun midada revisiun totala midada midada integraziun midada midada midada aboliziun aboliziun aboliziun aboliziun aboliziun midada dal titel midada aboliziun midada dal titel integraziun integraziun revisiun totala midada revisiun totala midada midada revisiun totala midada aboliziun midada revisiun totala midada

760.100

Publicaziun en la CUL - - - 2006, 3322 2006, 3322 2010, 2410 2010, 2410 - - - - - - - - - - - - - - - - - - - - - - - - - - - 
11

760.100

Tabella da las modificaziuns - tenor element

Element relasch Art. 6 al. 1 Art. 6 al. 2 Art. 6 al. 3 Art. 9 al. 1 Art. 9 al. 3 Art. 11 al. 2 Art. 12 al. 1, f)

Art. 12 al. 1, g)

Art. 12 al. 1, h)

Art. 12 al. 1, i)

Art. 12 al. 1, j)

Art. 13 Art. 14 Art. 14 al. 1 Art. 14 al. 2 Art. 15 Art. 15a Art. 15b Art. 17 Art. 19 al. 1 Art. 21 Art. 28 Art. 28 al. 1 Art. 28 al. 2 Art. 32 Art. 33 al. 1, a)

Art. 33 al. 1, f)

Art. 33 al. 2 Art. 35 al. 1 Art. 35 al. 2 Art. 36 al. 2 Art. 36a Art. 36b Art. 37 al. 3

Conclus 26-11-2000 29-08-2013 29-08-2013 29-08-2013 05-11-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 29-08-2013 14-02-2006 29-08-2013 29-08-2013 29-08-2013 29-08-2013 29-08-2013 29-08-2013 31-08-2006 31-08-2006 16-06-2010 16-06-2010 29-08-2013 30-11-2003

Entrada en vigur 01-01-2001 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2007 01-01-2014 01-01-2014 01-01-2014 01-01-2014 01-01-2014 01-01-2014 01-01-2007 01-01-2007 01-01-2011 01-01-2011 01-01-2014 01-02-2004

Modificaziun emprima versiun midada midada integraziun midada midada midada midada aboliziun aboliziun aboliziun aboliziun aboliziun midada dal titel midada aboliziun midada dal titel integraziun integraziun revisiun totala midada revisiun totala revisiun totala midada midada revisiun totala midada aboliziun midada aboliziun aboliziun midada revisiun totala revisiun totala midada

Publicaziun en la CUL - - - - - - - - - - - - - - - - - - - - - - - - - - - - - 2006, 3322 2006, 3322 2010, 2410 2010, 2410 - 
12